Er þetta nokkuð mál ? Hljómsveitin er í senn tveggja kvenna popphljómsveit sem spilar og semur hugljúf lög um aðkallandi málefni , og um leið sviðslistateymi . Einnig hafa þær verið athvæðamiklar í útvarpþáttagerð um hinar ýmsu hliðar lífsins og þar má helst nefna útvarpsleikritið Það er allt í lagi að leggja sig á daginn sem var flutt haustið 2016 og tekur á því útbreydda samfélagsmeini kulnun . Hljómsveitin Eva hlaut Grímu tilnefningu fyrir tónlist sína sem samin var fyrir Gullna hliðið sem var sett upp af Leikfélagi Akureyrar árið 2014 og fyrsta plata sveitarinnar , Nóg til frammi , kom út í lok árs 2014 . Hljómsveitin Eva samanstendur af frumlegu og krafmiklu tvíeyki sem nálgast stórt vandamál með jákvæðum og eftirminnilegum hætti . Ég hugsa að allir geti tengt við erindi þeirra enda streituvaldar alltumlykjandi í nútímasamfélaginu og forvarnir mikilvægar . - Magnús Már Guðmundsson , framkvæmdastjóri BSRB Hljómsveitin Eva hefur þá einstöku hæfileika að fá áheyrendur til að stöðvast í tíma og rúmi og njóta með öllum skynfærunum . Þær boða sannleik með ljúfum tónum og einlægum söng svo ekki er hægt annað en að hlusta . Og svo eru þær líka svo fjandi skemmtilegar . - Sólveig Jónasdóttir , upplýsingafulltrúi Sameykis – stéttarfélags í almannaþjónustu Hljómsveitinni Evu tekst að miðla áhrifum langvinnrar streitu á heilsu með söng , gleði og húmor en alvarlegum undirtón . Þetta er fyrirlestur og hugvekja sem svo sannarlega snertir og vekur mann til umhugsunar . - Margrét Grímsdóttir , framkvæmdastjóri hjúkrunar á Heilsustofnun NLFÍ